


40. HONVÉD KUPA

ATLÉTIKAI VERSENY

és

Honvéd 75 U10 és U12 csapatverseny



40. Honvéd Kupa Atlétikai Verseny

1. Verseny helye és időpontja:

**Iharos Sándor atlétika pálya** (1134 Budapest, Dózsa György út 53.)

**2023. június 22. (szombat)**

1. A verseny WA besorolása:

**E kategória**

A verseny szerepel a WA Global Calendar-ban, így Világranglista versenynek (World Rankings Competition) minősül. \*

1. **Verseny rendezője:**

Budapesti Honvéd Sportegyesület Atlétika szakosztálya

1. **Résztvevők:**

Magyar Atlétikai Szövetség által kiadott versenyengedéllyel rendelkező atléták, akik elérték a nevezési szinteket, valamint külföldi versenyzők, akik jelentkezését a szervezők elfogadják a feltételek teljesítése esetén és azon sportolók, akiket a szervezők meghívtak.

1. **Versenybíróság:**

Elnöke:

Elnökhelyettese:

Technikai helyettese:

Titkára:

1. **Versenyszámok és nevezési szintek:**

|  |  |  |  |  |
| --- | --- | --- | --- | --- |
| **Nem** | **Korosztály** | **Versenyszám** | **Emlékverseny névadója** | **Nevezési szint** |
| **Férfi** | Abszolút | 100 m | Tatár István |  |
|  |  | 400 m | Adamik Zoltán |  |
|  |  | 1500 m | Iharos Sándor |  |
|  |  | 110 m gát | Cziráky József |  |
|  |  | Magasugrás | Major István | 180cm |
|  |  | Rúdugrás |  | 420cm |
|  |  | Távolugrás |  | 650cm |
|  |  | 10 000 m gyaloglás | Tábori János |  |
|  | U20 | 1500 m | Rózsavölgyi István |  |
|  | U16 | 100 gát |  |  |
| **Női** | Abszolút | 100 m | Hídvéginé Lukics Ildikó |  |
|  |  | 400 m | Szigetiné Tóth Éva |  |
|  |  | 1500 m |  |  |
|  |  | 100 m gát | Kovács Annamária |  |
|  |  | Gerelyhajítás | Paulányi Magda |  |
|  |  | Súlylökés | Irányi Margit |  |
|  |  | Magasugrás |  | 155cm |
|  |  | Rúdugrás |  | 320cm |
|  |  | Távolugrás |  | 520cm |

\*: a WA szabályzatai értelmében azon versenyek, amelyeken pontok szerezhetők a Világranglistára, továbbá ahol országos csúcs érhető el. Országos csúcs kizárólag Világranglista versenyen (World Rankings Competition) érhető el.

1. **Nevezés:**

Kizárólag előnevezéssel a MIR rendszeren keresztül. Helyszíni nevezés nincs!

on-line nevezés indul: **2020.05.27. hétfő, 00:00**

on-line nevezés zárul: **2020.06.17. hétfő, 23:59**

1. **Nevezési díj:**

Minden magyar egyesületi tagnak**: 3000.-Ft**/fő/versenyszám

Magyar egyesületi tagság nélkül nevező külföldi versenyzők: **EUR 10/fő/versenyszám**

Az elfogadott nevezések után számla (MIR) ellenében átutalással fizetendő.

1. **Helyezések eldöntése:**

AzWA szabályai szerint.

1. **Díjazás:**

Az emlékversenyek első három helyezettjei éremdíjazásban részesülnek.

**A férfi 1500 m-es Iharos emlékverseny** legjobb magyar és külföldi résztvevője **50.000-50.000 Ft** pénzdíjban részesül, **amennyiben Iharos Sándor 1955-ben felállított 3:40.8 perc világcsúcsával azonos vagy jobb eredményt ér el.**

Ha ezt az eredményt nem sikerül elérni, akkor a **3:44.00** időn belül futó első magyar és az első külföldi versenyző **25.000-25.000** **Ft** pénzdíjat vehet át. A díjakat: ifj. Iharos Sándorúr ajánlja fel.

A Tari István úr, az Atlétika szakosztály elnöke - a Spiriev táblázat szerinti 3 legjobb eredményt elért BHSE versenyzőnek - **50-30-20.000 Ft**-os jutalmat biztosít.

1. **Jelentkezés, rajtszám átvétel:**

A jelentkezés és a rajtszámok átvétele az Atlétika épület bejáratánál található jelentkeztető helyen lesz. A jelentkezés a versenyszám kezdete előtt legkésőbb 75 perccel lezárul.

1. Kezdőmagasság és magasságemelések:

Az indulók függvényében a helyszínen kerül meghatározásra.

1. **Saját szer használata:**

Megengedett, ha azt a versenyszám előtt 75 perccel történő hitelesítés szabályosnak találta.

1. **Call room:**

A call room a 200m-es rajtnál lévő sátorban található.

**Megjelenés kötelező!**

Bevezetés:

ügyességi számoknál 30 perccel**,**

a gátfutó számoknál 20 perccel,

a futó számoknál, 15 perccel a szám kezdete előtt.

1. **Futamok indítása:**

Több időfutam esetén 400 m-ig az erősebb futam indul előbb, 1500m-től a futamok sorrendje fordított.

1. **Eredményhirdetés:**

Az emlékversenyek befejezése után azonnal ünnepélyes eredményhirdetést tartunk.

1. **Öltözés**

Öltözésre az Atlétika épület emeleti női és férfi öltözői vehetők igénybe.

1. **Melegítés:**

Bemelegítésre a pálya körüli futókört, valamint a futófolyosót lehet használni.

1. **Parkolás**

Parkolás a környező utcákban hétvégén ingyenes. A létesítmény területén csak az arra engedélyt kapott jártművek parkolhatnak.

1. **Büfé:**

A Büfé az öttusa lőtéren található, a lelátó mögötti területen.

Honvéd 75 U10 és U12 csapatverseny

1. **Verseny célja:**

A Budapesti Honvéd Sportegyesület 75 éves évfordulója alkalmából az utánpótlás korosztály bevonása a jubileumi ünnepség sorozatba.

1. **Résztvevők:**

U10 korosztályú sportolókból álló 8 fős csapatok.

U12 korosztályú sportolókból álló 8 fős csapatok.

1. **Versenyszámok:**

|  |  |
| --- | --- |
| **U10** | **U12** |
| - Sprintváltó  - Távolugrás zónába, akadály felett  - Medicinlabda lökés előre állásból  - Béka csapat, helyből távolugrás | - 8x50m váltó körbe  - Oda gát-vissza sík váltó  - Távolugrás  - Vortex hajítás |

1. **Nevezés:**

A KIF felületen keresztül kell nevezni. Maximálisan 16 csapat nevezését fogadjuk el és egy egyesületből maximálisan 2 csapat nevezhető.

1. **Nevezési díj:**

Minden csapat: 5000,-Ft/csapat, ami az előzetes nevezések alapján kerül kiszámlázásra.

1. **Helyezések eldöntése:**

A csapatok az egyes versenyszámok eredménye alapján helyezés pontokat kapnak. A csapat pontszámát a 4 versenyszámban kapott pontok összessége adja. A végső helyezést a csapatok pontszáma alapján kialakult sorrend adja.

1. **Díjazás:**

Az első három helyezett csapat mindkét korosztályban éremdíjazásban részesül.

1. **Eredményhirdetés:**

Az emlékversenyek befejezése után azonnal ünnepélyes eredményhirdetést tartunk.

Budapest, 2024.05.01.

**Időrend\***

2024.06.22. szombat

|  |  |  |  |  |
| --- | --- | --- | --- | --- |
| 10:00 | U10 csapatverseny | U10 |  |  |
| 12:00 | U12 csapatverseny | U12 |  |  |
| 14:20 | 100m gát if. | U16 | férfi |  |
| 14:30 | 100m gát ief. | Abszolút | női | Kovács Annamária emlékverseny |
| 14:30 | Rúdugrás | Abszolút | férfi |  |
| 14:45 | 110m gát ief. | Abszolút | férfi |  |
| 14:50 | Távolugrás | Abszolút | férfi |  |
| 14:55 | 100m ief. | Abszolút | női |  |
| 15:15 | Magasugrás | Abszolút | férfi | Major István emlékverseny |
| 15:25 | Megnyitó |  |  |  |
| 15:35 | 100m ief. | Abszolút | férfi |  |
| 15:50 | Gerelyhajítás | Abszolút | női | Paulányi Magda emlékverseny |
| 16:20 | 100m gát döntő | Abszolút | női |  |
| 16:30 | 110m gát döntő | Abszolút | férfi | Cziráky József emlékverseny |
| 16:30 | Rúdugrás | Abszolút | női |  |
| 16:40 | 100m „B” döntő | Abszolút | női |  |
| 16:45 | 100m „A” döntő | Abszolút | női | Hidvéginé Lukics Ildikó emlékverseny |
| 16:50 | 100m „B” döntő | Abszolút | férfi |  |
| 16:55 | 100m „A” döntő | Abszolút | férfi | Tatár István emlékverseny |
| 17:00 | Távolugrás | Abszolút | női |  |
| 17:05 | 400m | Abszolút | női | Szigetiné Tóth Éva emlékverseny |
| 17:30 | Magasugrás | Abszolút | női |  |
| 17:45 | 400m | Abszolút | férfi | Adamik Zoltán emlékverseny |
| 18:00 | Súlylökés | Abszolút | női | Irányi Margit emlékverseny |
| 18:25 | 1500m | Abszolút | női |  |
| 18:45 | 1500m | Abszolút, U20 | férfi | Iharos Sándor emlékverseny,  Rózsavölgyi István emlékverseny |
| 19:00 | Koszorúzás |  |  | Iharos emlékmű |
| 19:10 | 10000m gyaloglás | OB | női |  |
| 20:15 | 10000m gyaloglás | OB | férfi | Tábori János emlékverseny |

\*A kiírásban szereplő időrend a nevezések függvényében változhat.